Sænski leikstjórinn Malik Bendjelloul , sem gerði m.a. margverðlaunuðu heimildarmyndina Searching for Sugar Man , er látinn aðeins 36 ára að aldri . Lögreglan í Svíþjóð staðfesti þetta í dag , en vildu þó ekki greina frá dánarorsökum . Lögreglan vill þó koma því á framfæri að engin liggi undir grun vegna málsins . Searching for Sugar Man hefur farið sigurför um heiminn og unnið til fjölda verðlauna , þar má helst telja Óskarsverðlaunin fyrir bestu heimildarmynd og áhorfendaverðlaunin á hinni virtu Sundance-kvikmyndahátíð . Bendjelloul ferðaðist til Suður-Afríku árið 2005 og heyrði sögur af Sixto Rodriguez . Þótti honum þetta vera ein besta saga sem hann hafði heyrt , og ákvað í kjölfarið að gera kvikmynd um leit sína að Rodriguez . Hér að neðan má sjá viðtal við Bendjelloul og Rodriguez vegna myndarinnar , árið 2012 .